व्यवसायियों पर हमले के विरोध में सौंपा ज्ञापन
झालावाड़| झालरापाटनऔर भवानीमंडी के व्यवसायियों पर हमले की घटनाओं का बुधवार को लायंस और रोटरी क्लब ने विरोध किया है। साथ ही इन घटनाओं को खुलासा कर भयमुक्त वातावरण प्रदान करने को लेकर पुलिस एवं प्रशासन को ज्ञापन दिए हैं।
लायंस क्लब अध्यक्ष प्रवीण भाटिया की अगुवाई में प्रतिनिधिमंडल ने एसपी और एसडीएम से मिलकर घटना के बारे में बताया और इनमें लिप्त लोगों को शीघ्र बेनकाब करने की मांग की गई। उन्होंने बताया कि झालरापाटन निवासी नरेंद्र गुप्ता लायंस क्लब के सदस्य भी हैं। एसपी राजेंद्र सिंह ने उनको त्वरित कार्रवाई का आश्वासन दिया है। इस मौके पर नरेंद्र गुप्ता, बहादुर भंडारी, स्वर्णसिंह, डॉ. संजय पाटीदार, शिखर भाटिया, दिनेश पोरवाल, सुरेंद्र कोठारी, यशवंत चौधरी, एसएन जिंदल, भारत जैन, सुरेश रावत, खेराज काश्वानी, देवेंद्र अग्रवाल आदि मौजूद थे। उधर, रोटरी क्लब अध्यक्ष वकील विजय जैन की अगवाई में एसपी से मिले प्रतिनिधिमंडल ने भी इन घटनाओं को विरोध करते हुए भय मुक्त वातावरण प्रदान करने पर जोर दिया। उन्होंने झालरापाटन निवासी नरेंद्र गुप्ता, उनके भतीजे और भवानीमंडी में गैस एजेंसी संचालक कपिल जायसवाल पर हमले की घटनाओं का विरोध किया। ज्ञापन देने वालों में रोटरी सचिव विपिन धूपिया, अखलेश चतुर्वेदी, डॉ. गौतम नागौरी, सुरेंद्र सोनी, ओम पाठक, महेश बाबू जैन, भूपालसिंह चौधरी, मोहन भंडारी, आदि शामिल थे।
झालावाड़. एसपी को ज्ञापन देते रोटरी क्लब के सदस्य।
hin_Deva hin_Deva hin_Deva hin_Deva